b'\n_START_ARTICLE_\nKlinisk biomekanik\n_START_PARAGRAPH_\nKlinisk biomekanik er navnet for kiropraktoruddannelsen i Danmark. Uddannelsen har hjemme p\xc3\xa5 Syddansk Universitet i Odense._NEWLINE_Uddannelsen er en lang videreg\xc3\xa5ende uddannelse, som er opbygget med en 3-\xc3\xa5rig bachelor, og en 2-\xc3\xa5rig kandidat. Ved f\xc3\xa6rdigg\xc3\xb8relse af kandidatgraden gives titlen candidatus manutigii, og ret til at benytte den beskyttede titel "Kiropraktor". Efter kandidat-uddannelsen skal man igennem et \xc3\xa5rs turnus-uddannelse for at f\xc3\xa5 s\xc3\xa5kaldt "tilladelse til selvst\xc3\xa6ndigt virke", som s\xc3\xb8ges hos Styrelsen for patientsikkerhed.\n_START_SECTION_\nBachelor\n_START_PARAGRAPH_\nBacheloren i klinisk biomekanik er bygget op i 3 spor: Biomedicin-sporet (113 ECTS-point), akademiker-sporet (32 ECTS-point) og professions-sporet (35 ECTS-point)._NEWLINE_Denne opdeling svarer til opbygningen af bachelor-uddannelsen i medicin samme sted. Der er saml\xc3\xa6sning p\xc3\xa5 de to uddannelser p\xc3\xa5 b\xc3\xa5de biomedicin-sporet og akademiker-sporet. Det betyder at b\xc3\xa5de undervisning og eksamen for fagene, svarende til 145 ECTS-point, er den samme for de to uddannelser._NEWLINE_Uddannelsen giver en grundl\xc3\xa6ggende, men dyb viden omkring menneskekroppen, med s\xc3\xa6rlig fokus p\xc3\xa5 de biomekaniske aspekter og tilstande som har indvirkning p\xc3\xa5 muskel- og skelet-sygdomme. Der undervises ogs\xc3\xa5 i unders\xc3\xb8gelse og behandling af diverse sygdomstilstande i bev\xc3\xa6geapparatet. _NEWLINE_En bachelor i klinisk biomekanik giver adgang til kandidat-uddannelsen i klinisk biomekanik.\n_START_SECTION_\nKandidat\n_START_PARAGRAPH_\nKandidatuddannelsen skal ses som en direkte overbygning af den viden som tilegnes p\xc3\xa5 bacheloruddannelsen._NEWLINE_Der undervises i almen medicin, neurologi, farmakologi, ortop\xc3\xa6di, reumatologi, neurologi, radiologi og billeddiagnostik. Denne undervisning varetages af speciall\xc3\xa6ger i de respektive specialer. De studerende bruger desuden de sidste 3/4 \xc3\xa5r af uddannelsen p\xc3\xa5 at v\xc3\xa6re i kliniske forl\xc3\xb8b p\xc3\xa5 bl.a. rygmedicinsk, neurologisk, ortop\xc3\xa6dkirurgiske og reumatologisk afdeling, og i klinisk praksis. Uddannelsen afsluttes med et kandidatspeciale.'